Black Adam, pròxima estrena que arriba al cinema Tívoli
2025-07-24

Passat el Pont de Tots els Sants, en el qual els espectadors i espectadores de Burjassot han tingut una oferta de fins a quatre pel·lícules diferents en la cartellera del cinema Tívoli on triar, el recentment estrenat mes de novembre avança i amb l’arribada del seu primer cap de setmana arriba també una nova estrena. Així, tant el dissabte 5 com el diumenge 6, arriba Black Adam a la sala fosca del Tívoli, una pel·lícula que es projectarà en quatre sessions. Aquest cap de setmana no hi haurà sessions de cinema el divendres 4 de novembre, ja que el Tívoli té programat l’espectacle teatral ‘Descarados’, coproducció de L’Om Imprebís i Olympia Metropolitana per a la nit del divendres, a les 20 h.

Black Adam, la pel·lícula de DC Comics centrada en aquest antiheroi, tindrà les seues projeccions el dissabte 5, a les 19.30 h i a les 22.30 h i també el diumenge 6, a les 16.30 h i a les 19.30 h. Black Adam és un supervillà creat en 1945 per Otto Binder i C. C. Beck per a DC Comics que, ara arriba a la pantalla gran com a protagonista. Per a això, l’actor Dwayne Johnson es fica en la pell d’aquest malvat ésser de la franquícia superheroica. En la pel·lícula, l’espectador veurà com quasi 5.000 anys després d’haver sigut dotat dels poders omnipotents dels antics déus -i empresonat amb la mateixa rapidesa-, Black Adam és alliberat de la seua tomba terrenal, estant llest per a deslligar la seua forma única de justícia en el món modern.

El preu únic de les entrades per a gaudir del cinema a Burjassot és de 4€ i les mateixes poden adquirir-se, bé telemàticament, bé en la pròpia taquilla del Tívoli, des de mitja hora abans de l’inici de la projecció. Les pròximes pel·lícules que arribaran al Tívoli, el cap de setmana de l’11 al 13 de novembre són El cuarto pasajero i Hopper el Polloliebre.